
(Parastā likumdošanas procedūra: pirmais lasījums)



Grozījums Nr.		1
Regulas priekšlikums
1.a apsvērums (jauns)
	

	Komisijas ierosinātais teksts
	Grozījums

	
	(1a)	Ar 2025. gada 2. aprīļa Izpildrīkojumu Nr. 14257 “Regulating Imports With a Reciprocal Tariff To Rectify Trade Practices That Contribute to Large and Persistent Annual United States Goods Trade Deficits” Amerikas Savienoto Valstu prezidents Donalds Dž. Tramps izsludināja valsts mēroga ārkārtas situāciju,  kas izriet no apstākļiem, ko atspoguļo Amerikas Savienoto Valstu lielais un pastāvīgais preču tirdzniecības deficīts, un paziņoja, ka Amerikas Savienoto Valstu mērķis ir līdzsvarot globālās tirdzniecības plūsmas, nosakot papildu ad valorem nodokli visam importam no visiem tirdzniecības partneriem, taču paturot iespēju noteikt izņēmumus. Šie Amerikas Savienoto Valstu tarifu pasākumi ietvēra 10 % pamattarifu visam importam, un atkarībā no divpusējās tirdzniecības bilances tika aprēķināti konkrētām valstīm piemērojami papildu tarifi. Attiecībā uz Savienību tas nozīmēja, ka papildus iepriekš atjaunotajam 25 % tarifam, ko 2025. gada 12. martā ieviesa attiecībā uz tēraudu un alumīniju, no 2025. gada 9. aprīļa lielākajai daļai produktu tiek piemērots 20 % tarifs. Prezidents D. Tramps 2025. gada 9. aprīlī paziņoja par 90 dienu pārtraukumu šo tarifu pilnīgā īstenošanā, Savienībai noteikto 20 % tarifa likmi samazinot līdz 10 % pamata likmei. Spēkā joprojām palika 25 % tarifs tēraudam, alumīnijam un automobiļiem, un pēc tam no 2025. gada 4. jūnija to no 25 % paaugstināja līdz 50 %. Turklāt 2025. gada 12. jūlijā prezidents D. Tramps paziņoja par jaunu 30 % tarifu Savienības precēm, un tas stājās spēkā 2025. gada 1. augustā. Šīs norises uzsvēra, cik svarīgi ir izveidot stabilu satvaru, kā rezultātā 2025. gada 21. augustā tika pieņemts kopīgs paziņojums par Eiropas Savienības un Amerikas Savienoto Valstu Satvaru nolīgumam par savstarpēju, taisnīgu un līdzsvarotu tirdzniecību.



Grozījums Nr.		2
Regulas priekšlikums
1.b apsvērums (jauns)
	

	Komisijas ierosinātais teksts
	Grozījums

	
	(1b)	Ņemot vērā Amerikas Savienoto Valstu pieņemtos un plānotos tarifu pasākumus, ekonomiskajā analīzē ir aplēsts, ka Savienība varētu pieredzēt iekšzemes kopprodukta (IKP) samazinājumu 0,2–0,8 % apmērā. Tas ir acīmredzami palielinājis finanšu tirgu svārstīgumu, radot īpašus riskus Savienības nozarēm, kas ir ļoti atkarīgas no eksporta uz Amerikas Savienotajām Valstīm, piemēram, autobūves, farmācijas un mašīnbūves nozarēm.



Grozījums Nr.		3
Regulas priekšlikums
1.c apsvērums (jauns)
	

	Komisijas ierosinātais teksts
	Grozījums

	
	(1c)	Turklāt, kā uzsvērts Kopīgajā baltajā grāmatā par Eiropas aizsardzības gatavību 2030, Savienība saskaras ar akūtu un aizvien pieaugošu apdraudējumu, kas saistīts ar pilna mēroga konflikta atgriešanos Eiropā. Reaģējot uz šo problēmu, kas aizvien saasinās, ir ļoti svarīgi, lai Savienība apņēmīgi rīkotos nolūkā nodrošināt savu aizsardzības kapacitāti, cita starpā konsolidējot savu padziļināto un visaptverošo transatlantisko partnerību drošības, noturības un rūpnieciskās sadarbības jomā, vienlaikus stiprinot savu tehnoloģisko un industriālo bāzi, arī nozarēs, kas ir būtiskas Savienības drošības un aizsardzības nozarēm. Lai panāktu šādas uzlabotas spējas, sadarbībā ar svarīgiem partneriem, it īpaši ar Amerikas Savienotajām Valstīm, ir vajadzīga stabilitāte un paredzamība. Tikai ar uzticamu un pielāgojamu partnerību Savienība var nodrošināt savu kolektīvo sagatavotību un efektīvi reaģēt uz pašreizējām ģeopolitiskajām problēmām, pilnībā ievērojot savas būtiskās drošības intereses. Turklāt to tarifu samazināšana, kuri ir noteikti Savienības rūpniecisko un tehnoloģiski progresīvo ražojumu importam Amerikas Savienotajās valstīs, ievērojami stiprinātu transatlantisko industriālo bāzi un uzlabotu sadarbību inovācijas un sadarbspējas risinājumu izstrādē. Šāds pasākums palīdzētu nodrošināt līdzsvarotākas un savstarpēji izdevīgākas tirdzniecības attiecības šajā stratēģiskajā nozarē, vienlaikus veicinot Savienības vispārējo ekonomisko konkurētspēju un noturību drošības jomā. Minēto tarifu samazināšana arī nodrošinātu stabilitāti un paredzamību, kas vajadzīga transatlantiskai rīcībai, kuras mērķis ir aizsargāt mūsu kopīgās stratēģiskās intereses pašreizējā ģeopolitiskajā kontekstā, un tas būtu nozīmīgs solis virzībā uz dziļāku sadarbību visaptveroša transatlantiskā nolīguma turpmākajā izstrādē.



Grozījums Nr.		4
Regulas priekšlikums
1.d apsvērums (jauns)
	

	Komisijas ierosinātais teksts
	Grozījums

	
	(1d)	Savienība atkārtoti uzsver savu nelokāmo apņemšanos ievērot pārredzamu, taisnīgu un noteikumos balstītu daudzpusējo tirdzniecības sistēmu, kuras pamatā ir Pasaules Tirdzniecības organizācijas (PTO) principi. Saskaņā ar Līgumiem Savienība joprojām ir apņēmusies sekmēt savas vērtības un intereses pasaules mērogā, it īpaši veicinot brīvu un līdztiesīgu tirdzniecību un stiprinot starptautiskās tiesības. PTO joprojām ir globālās tirdzniecības kārtības stūrakmens un galvenā platforma starptautisku tirdzniecības noteikumu izstrādei, īstenošanai un izpildei. Cieša sadarbība ar līdzīgi domājošiem partneriem, it īpaši Amerikas Savienotajām Valstīm, ir būtiska šīs sistēmas uzturēšanā un stiprināšanā, paredzamas un noteikumos balstītas globālās tirdzniecības vides aizsargāšanā, nepieciešamajā PTO reformas veicināšanā un attiecībā uz to, lai izveidotu labi funkcionējošu strīdu izšķiršanas mehānismu.



Grozījums Nr.		5
Regulas priekšlikums
1.e apsvērums (jauns)
	

	Komisijas ierosinātais teksts
	Grozījums

	
	(1e)	Lai arī tirdzniecības jomā pastāv noteikta spriedze, tā pašlaik tiek pārvaldīta jaunizveidotā dialoga un koordinācijas sistēmā. Savienība saglabā apņemšanos nodrošināt, ka Savienības un Amerikas Savienoto Valstu tirdzniecības un investīciju attiecības starp abām pusēm ilgtermiņā attīstīsies saskaņā ar brīvas un godīgas tirdzniecības principiem un PTO noteikumos balstīto tirdzniecības sistēmu, neapdraudot citus tirdzniecības politikas pasākumus, tostarp tirdzniecības aizsardzības jomās. Mērķis ir aptvert papildu nozares, kas Savienībai ir stratēģiski svarīgas, un noslēgt nolīgumu, kura pamatā ir daudzpusēja sistēma un kurš atbilst PTO uz noteikumiem balstītajai tirdzniecības sistēmai.



Grozījums Nr.		6
Regulas priekšlikums
1.f apsvērums (jauns)
	

	Komisijas ierosinātais teksts
	Grozījums

	
	(1f)	Ņemot vērā Krievijas agresijas karu pret Ukrainu, kā arī citus Savienības kaimiņvalstīs notiekošos konfliktus, kas apdraud Savienības un tās iedzīvotāju drošību, ir ļoti būtiski, lai Savienība uzturētu un vēl vairāk stiprinātu savu partnerību ar svarīgu sabiedroto, jo pašlaik šādas attiecības ir kritiski svarīgas. Šajos ārkārtas apstākļos Savienībai ir jāpieņem ārkārtēji un īslaicīgi pasākumi, kas ir pienācīgi pamatoti saskaņā ar GATT XXI pantu (drošības izņēmumi). Tomēr šādiem vienpusējiem pasākumiem nebūtu jārada precedents, un tie būtu jāīsteno vienīgi ārkārtas gadījumos, samērīgi un īslaicīgi, tā atspoguļojot šo pasākumu specifisko raksturu, proti, to, ka tie tiek veikti drošības iemeslu dēļ.



Grozījums Nr.		7
Regulas priekšlikums
3. apsvērums
	

	Komisijas ierosinātais teksts
	Grozījums

	(3)	Savienība un Amerikas Savienotās Valstis ir iecerējušas, ka kopīgais paziņojums būs pirmais solis procesā, ko laika gaitā var vēl vairāk paplašināt, lai aptvertu papildu jomas un turpinātu uzlabot piekļuvi tirgum un paplašinātu to tirdzniecības un investīciju attiecības.
	(3)	Savienība un Amerikas Savienotās Valstis ir iecerējušas, ka kopīgais paziņojums būs pirmais solis procesā, ko laika gaitā var vēl vairāk paplašināt, lai aptvertu papildu jomas un turpinātu uzlabot piekļuvi tirgum un paplašinātu to tirdzniecības un investīciju attiecības. Savienība saglabā apņemšanos arī turpmāk piedalīties sarunās ar Amerikas Savienotajām Valstīm, lai panāktu abpusēji izdevīgu nolīgumu attiecībā uz citām svarīgām Savienības ekonomikas nozarēm, piemēram, agropārtikas produktiem un rūpniecības precēm, laikposmā, kad Amerikas Savienotajām Valstīm piešķirtās tarifa preferences vai tarifu kvotas ir pilnībā vai daļēji apturētas.



Grozījums Nr.		8
Regulas priekšlikums
5.a apsvērums (jauns)
	

	Komisijas ierosinātais teksts
	Grozījums

	
	(5a)	Šīs regulas pieņemšanai nebūtu jāskar Savienības tiesības piemērot pretpasākumus, reaģējot uz Amerikas Savienoto Valstu pieņemtiem nepamatotiem pasākumiem.



Grozījums Nr.		9
Regulas priekšlikums
6. apsvērums
	

	Komisijas ierosinātais teksts
	Grozījums

	(6)	Koriģētie muitas nodokļi un tarifu kvotas būtu jāpiemēro tikmēr, kamēr Amerikas Savienotās Valstis efektīvi īsteno kopīgo paziņojumu.
	(6)	Tā kā kopīgā paziņojuma galvenais mērķis ir izveidot skaidru transatlantiskās tirdzniecības satvaru, kas Savienības eksportētājiem nodrošina tik vajadzīgo stabilitāti un paredzamību, kopīgajā paziņojumā noteikto Savienības saistību izpilde būtu jāaptur, ja Amerikas Savienotās Valstis veic jebkādas darbības, kas apdraud šo stabilitāti un paredzamību, proti, draud atkāpties no kopīgajā paziņojumā paredzētajām saistībām vai atkāpjas no tām, vai veic jebkādas citas darbības, kas ir pretrunā kopīgā paziņojuma garam vai kas iejaucas Savienības vai kādas dalībvalsts likumīgajās suverēnajās izvēlēs. Tādēļ koriģētie muitas nodokļi un tarifu kvotas būtu jāpiemēro tikai tad un tikmēr, kamēr Amerikas Savienotās Valstis efektīvi īsteno kopīgo paziņojumu.  Jebkuri jauni tarifi, kas izriet no jebkuras notiekošas vai gaidāmas Amerikas Savienoto Valstu "232. panta izmeklēšanas" vai cita līdzīga juridiskā pamata, kas stājas spēkā pēc kopīgā paziņojuma parakstīšanas un kas pārsniedz visaptverošos tarifu griestus 15 % apmērā, apdraudētu kopīgā paziņojuma garu un stabilitātes mērķi, tādēļ tie tiktu uzskatīti par kopīgā paziņojuma pārkāpumu, kā rezultātā būtu jāaptur šīs regulas piemērošana. 



Grozījums Nr.		10
Regulas priekšlikums
6.a apsvērums (jauns)
	

	Komisijas ierosinātais teksts
	Grozījums

	
	(6a)	Tā kā Savienības suverēnās un demokrātiskās tiesības reglamentēt un Kopienas acquis nevar tikt apspriests sarunās ar trešo valsti, šīs regulas 1. un 2. panta piemērošana būtu jāaptur, ja Amerikas Savienotās Valstis jebkādā veidā mēģina izmantot ekonomisko piespiešanu Eiropas Parlamenta un Padomes Regulas (ES) 2023/26751a 2. panta 1. punkta nozīmē, piemēram, piemērojot papildu tarifus vai jebkādus citus tirdzniecību vai investīcijas ietekmējošus pasākumus vai draudot ar tiem, lai novērstu vai panāktu to, ka Savienība vai dalībvalsts pārtrauc piemērot, groza vai pieņem konkrētu aktu, nolūkā tādējādi iejaukties Savienības vai dalībvalsts likumīgā suverēnā izvēlē. Savienībai papildus tam, ka tiek apturēta šīs regulas 1. vai 2. panta piemērošana, saskaņā ar Eiropas Parlamenta un Padomes Regulas (ES) 2023/2675 4. un 5. pantu būtu jākonstatē un jāpārbauda draudi vai pasākumi, ko izmanto Amerikas Savienotās Valstis,  un attiecīgā gadījumā jāpieņem atbildes pasākumi saskaņā ar minētās regulas 8. pantu.

	
	_____________

	
	1a Eiropas Parlamenta un Padomes Regula (ES) 2023/2675 (2023. gada 22. novembris) par Savienības un tās dalībvalstu aizsardzību pret trešo valstu īstenotu ekonomisko piespiešanu (OV L, 2023/2675, 07.12.2023., ELI: http://data.europa.eu/eli/reg/2023/2675/oj).



Grozījums Nr.		11
Regulas priekšlikums
6.b apsvērums (jauns)
	

	Komisijas ierosinātais teksts
	Grozījums

	
	(6b)	Šajā regulā paredzētajiem pasākumiem vajadzētu būt spēkā ar nosacījumu, ka Amerikas Savienotās Valstis nepārtraukti pieskaņojas Savienības drošības interesēm. Ja Amerikas Savienotās Valstis rīkojas tā, ka tiek tieši apdraudētas Savienības vai tās dalībvalstu būtiskās drošības intereses, tostarp to teritoriālā integritāte un ekonomiskā dimensija, un to ārpolitika un aizsardzības politika, šajā regulā paredzētajiem apturēšanas mehānismiem vajadzētu būt pieejamiem, lai nodrošinātu Savienības tirdzniecības politikas turpmāku atbilstību tās ārpolitikas un drošības mērķiem.



Grozījums Nr.		12
Regulas priekšlikums
6.c apsvērums (jauns)
	

	Komisijas ierosinātais teksts
	Grozījums

	
	(6c)	Ar šo regulu Amerikas Savienotajām Valstīm tiek piešķirtas plašas un īpašas tarifu preferences un tarifu kvotas, kā rezultātā varētu palielināties to preču imports, uz kurām attiecas šīs preferences un kvotas, un tas varētu būtiski ietekmēt Savienības rūpniecību. Turklāt šī regula ir pieņemta bez pievienota ietekmes novērtējuma, tāpēc tās pieņemšanas brīdī bija grūti novērtēt tās potenciālo ekonomisko ietekmi. Tādēļ būtu jāievieš drošības mehānisms, kura mērķis būtu aizsargāt Savienības rūpniecību un lauksaimniecības nozari gadījumos, kad ar šo regulu piešķirtās tarifu preferences un tarifu kvotas izraisītu šādu konkrētu preču importa pieaugumu, tā radot vai draudot radīt nopietnu kaitējumu Savienības rūpniecībai. Ja tiek reģistrēts konkrētas preces importa apjoma pieaugums par vairāk nekā 10 %, Komisijai būtu jāveic pārbaude, lai noteiktu, vai minētais pieaugums rada vai draud radīt nopietnu kaitējumu Savienības ražošanas nozarei.



Grozījums Nr.		13
Regulas priekšlikums
6.d apsvērums (jauns)
	

	Komisijas ierosinātais teksts
	Grozījums

	
	(6d)	Kopīgais paziņojums neparedz 15 % tarifu griestu piemērošanu tēraudam un alumīnijam, tādēļ joprojām ir spēkā 50 % nodokļa likme, ko iepriekš ieviesa Amerikas Savienotās Valstis. Savienība un Amerikas Savienoto Valstu kopīgajā paziņojumā ir izteikušas nodomu izskatīt iespēju sadarboties savu attiecīgo vietējo tirgu norobežošanā, lai novērstu tērauda un alumīnija ražošanas jaudas pārpalikumu, vienlaikus garantējot drošas savstarpējās piegādes ķēdes, ko panāk cita starpā ar tarifu kvotu risinājumiem.



Grozījums Nr.		14
Regulas priekšlikums
6.e apsvērums (jauns)
	

	Komisijas ierosinātais teksts
	Grozījums

	
	(6e)	Amerikas Savienoto Valstu Tirdzniecības departaments 2025. gada 19. augustā paziņoja par 407 produktu kategoriju pievienošanu "atvasināto" tērauda un alumīnija produktu sarakstam, uz ko attiecas 232. panta nozaru tarifi. Rezultātā šo produktu tērauda un alumīnija saturam piemēro 50 % nodokļa likmi. Šo tarifu noteikšana un apgrūtinošās administratīvās un muitas prasības pēc kopīgā paziņojuma parakstīšanas ir palielinājusi Savienības un Amerikas Savienoto Valstu savstarpējās tirdzniecības nestabilitātes līmeni un izraisījusi nopietnas ekonomiskās sekas attiecīgajiem Savienības uzņēmumiem un to darbiniekiem. Minētie tarifi turklāt nesamērīgi ietekmē Savienības mazos un vidējos uzņēmumus un lejupējās nozares, apdraudot to konkurētspēju Amerikas Savienoto Valstu tirgū un potenciāli izraisot tirgus daļas ilgtermiņa zaudēšanu un ilgstošu kaitējumu transatlantiskajām rūpniecības piegādes ķēdēm. Savienībai un Amerikas Savienotajām Valstīm būtu ātri un savstarpēji izdevīgi jānoslēdz pašlaik notiekošās sarunas, kuru mērķis ir atrisināt strīdus par tarifiem un atjaunot stabilas transatlantiskās tirdzniecības attiecības. Šajā sakarībā muitas nodokļu apturēšana minēto ražojumu importam būtu jābeidz piemērot sešus mēnešus no piemērošanas sākuma dienas, kā minēts 6. panta trešajā daļā, ja vien pirms minētā datuma sadarbībā ar Amerikas Savienotajām Valstīm netiek rasti ilgtspējīgi un savstarpēji pieņemami risinājumi tērauda, alumīnija un to atvasināto ražojumu tirdzniecībai. Turklāt, ņemot vērā ierosināto Savienības instrumentu, kas novērš globālā jaudas pārpalikuma nelabvēlīgo ietekmi uz tirdzniecību Savienības tērauda tirgū, tērauda produktiem noteikto tarifu atcelšanai vajadzētu būt saskaņotai ar minēto jauno instrumentu. 



Grozījums Nr.		15
Regulas priekšlikums
6.f apsvērums (jauns)
	

	Komisijas ierosinātais teksts
	Grozījums

	
	(6f)	Kopīgais paziņojums neattiecas uz lielas noslodzes transportlīdzekļiem un to daļām. Saistībā ar kopīgā paziņojuma notiekošo īstenošanu Savienībai un Amerikas Savienotajām Valstīm lielas noslodzes transportlīdzekļiem un to daļām būtu jāpiemēro tāda pati attieksme kā vieglajiem pasažieru automobiļiem un to detaļām, proti, tiem jāuzliek 15 % fiksētais tarifs un jāīsteno visi attiecīgie pasākumi, lai nodrošinātu taisnīgu un samērīgu attieksmi saskaņā ar kopīgā paziņojuma mērķiem.



Grozījums Nr.		16
Regulas priekšlikums
7. apsvērums
	

	Komisijas ierosinātais teksts
	Grozījums

	(7)	Lai nodrošinātu vienotus nosacījumus šīs regulas īstenošanai, būtu Komisijai jāpiešķir īstenošanas pilnvaras apturēt šīs regulas piemērošanu konkrētos apstākļos. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/20113.
	(7)	Lai noteiktu datumu, no kura sāk piemērot tarifa preferences vai tarifa kvotas, kas ar šo regulu piešķirtas Amerikas Savienotajām Valstīm, pilnībā vai daļēji apturētu tarifa preferences vai tarifa kvotas un grozītu to preču sarakstu, kurām tarifa preferences ir piešķirtas, būtu jādeleģē Komisijai pilnvaras pieņemt deleģētos aktus saskaņā ar Līguma par Eiropas Savienības darbību 290. pantu. Ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, arī ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā3 par labāku likumdošanas procesu. Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.

	_________________
	_________________

	3 Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp., ELI: http://data.europa.eu/eli/reg/2011/182/oj).
	3 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.



Grozījums Nr.		17
Regulas priekšlikums
8.a apsvērums (jauns)
	

	Komisijas ierosinātais teksts
	Grozījums

	
	(8a)	Piekļuve Savienības tirgum ir atkarīga no atbilstības visiem piemērojamajiem Savienības noteikumiem, tostarp ES oglekļa ievedkorekcijas mehānismam, Direktīvai par uzņēmumu pienācīgu rūpību attiecībā uz ilgtspēju un atmežošanas novēršanas noteikumiem, un tā jābūt arī turpmāk, neatkarīgi no tā, kāda ir produktu izcelsmes jurisdikcija.



Grozījums Nr.		18
Regulas priekšlikums
8.b apsvērums (jauns)
	

	Komisijas ierosinātais teksts
	Grozījums

	
	(8b)	Komisijai būtu regulāri jānovērtē šīs regulas ietekme uz tirdzniecības plūsmām, ražošanas līmeņiem un cenu dinamiku, kas izriet no 1. un 2. panta īstenošanas. Komisijai būtu cieši jāsadarbojas ar dalībvalstīm un Savienības rūpniecības attiecīgajām nozarēm, nodrošinot sistemātisku datu vākšanu un regulāru informācijas apmaiņu, lai varētu laikus atklāt jebkādus tirgus izkropļojumus vai nelīdzsvarotību.



Grozījums Nr.		19
Regulas priekšlikums
8.c apsvērums (jauns)
	

	Komisijas ierosinātais teksts
	Grozījums

	
	(8c)	Šī regula ir steidzama reakcija uz ārkārtēju un nestabilu situāciju, un tai var būt tālejošas sekas. Tādēļ tās piemērošana būtu jāierobežo. Pirmais novērtējuma ziņojums par regulas ietekmi uz Savienības rūpniecību un jūras produktu un lauksaimniecības preču ražotājiem, kā arī patērētājiem, būtu jāpublicē līdz ... [seši mēneši pēc šīs regulas spēkā stāšanās dienas]. Līdz ... [seši mēneši pirms šīs regulas piemērošanas beigu datuma] Komisijai būtu jāiesniedz papildu visaptverošs ietekmes novērtējums, kam attiecīgā gadījumā būtu pievienots priekšlikums tiesību aktam par šīs regulas piemērošanas pagarināšanu. Minētajā ietekmes novērtējumā cita starpā būtu jānosaka, vai regula konkrētās nozarēs ir radījusi kaitējumu vai nelīdzsvarotību, arī attiecībā uz cenām un tirgus stabilitāti, kā Savienības un Amerikas Savienoto Valstu savstarpējā tirdzniecība ir mainījusi Savienības tirdzniecības modeļus, kā arī tas, kāda ir ar šo regulu saistītā ietekme un prognozes attiecībā uz Savienības un dalībvalstu budžetiem, ņemot vērā iekasēto tarifu ieņēmumu samazināšanos.



Grozījums Nr.		20
Regulas priekšlikums
8.d apsvērums (jauns)
	

	Komisijas ierosinātais teksts
	Grozījums

	
	(8d)	Eiropas Parlaments un Padome būtu pilnībā regulāri un savlaicīgi jāinformē par būtiskām norisēm šīs regulas piemērošanā, un ar tiem būtu pienācīgi jākonsultējas visā procesā.



Grozījums Nr.		21
Regulas priekšlikums
9. apsvērums 
	

	Komisijas ierosinātais teksts
	Grozījums

	(9)	Ņemot vērā to, cik nozīmīga ir izvairīšanās no traucējumiem tirdzniecības un investīciju attiecībās starp Savienību un Amerikas Savienotajām Valstīm, šai regulai būtu jāstājas spēkā nākamajā dienā pēc tās publicēšanas. 
	(9)	Ņemot vērā to, cik nozīmīga ir izvairīšanās no traucējumiem tirdzniecības un investīciju attiecībās starp Savienību un Amerikas Savienotajām Valstīm, šai regulai būtu jāstājas spēkā nākamajā dienā pēc tās publicēšanas. Tomēr pēc ASV Augstākās tiesas nolēmuma par Starptautiskā ārkārtas ekonomisko pilnvaru likuma izmantošanu, lai noteiktu pamattarifus Amerikas Savienoto Valstu tirdzniecības partneriem un izmaiņas tarifu līmeņos dažiem Savienības ražojumiem, kas pārsniedz kopīgajā paziņojumā noteiktos maksimālos apjomus, un saistībā ar jaunas 301. panta izmeklēšanas uzsākšanu un notiekošo 232. panta izmeklēšanu un jebkāda cita juridiskā pamata iespējamu izmantošanu, kā arī pastāvošo tirdzniecības nenoteiktību, ir jāparedz, ka tarifa preferences un tarifa kvotas, ko Savienība piešķir Amerikas Savienoto Valstu izcelsmes ražojumiem, uz kuriem attiecas šī regula, sāk piemērot tikai no dienas, kas noteikta ar deleģēto aktu, kad ir izpildīti šajā regulā paredzētie nosacījumi.



Grozījums Nr.		22
Regulas priekšlikums
9.a apsvērums (jauns)

	

	Komisijas ierosinātais teksts
	Grozījums

	
	(9a)	Šīs regulas ietekme uz Savienības budžetu tika izvērtēta+ saskaņā ar Līguma par Eiropas Savienības darbību 310. panta 4. punktu. Tās īstenošanai būtu jāpiešķir pietiekami finanšu resursi un cilvēkresursi, vienlaikus ņemot vērā tajā paredzētā finansējuma ietekmi uz citām Savienības programmām vai rīcībpolitikām un nodrošinot tās saderību ar daudzgadu finanšu shēmu, pašu resursu sistēmu un attiecīgo Iestāžu nolīgumu, kā arī ar Eiropas Parlamenta un Padomes Regulā (ES, Euratom) 2024/2509[1] noteiktajiem budžeta principiem.

	
	____________________

	
	+  Pielikts atgādinājums: Eiropas Parlamenta Budžeta komitejas 2025. gada 11. decembra budžeta izvērtējums par priekšlikumu Eiropas Parlamenta un Padomes regulai par muitas nodokļu korekciju konkrētu Amerikas Savienoto Valstu izcelsmes preču importam un par tarifu kvotu atvēršanu konkrētu Amerikas Savienoto Valstu izcelsmes preču importam (COM(2025)0471).

	
	[1] Eiropas Parlamenta un Padomes Regula (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (OV L 2024/2509, 26.9.2024., ELI: http://data.europa.eu/eli/reg/2024/2509/oj).



Grozījums Nr.		23
Regulas priekšlikums
1. pants – virsraksts
	

	Komisijas ierosinātais teksts
	Grozījums

	Muitas nodokļu pielāgojums
	Muitas nodokļu apturēšana



Grozījums Nr.		24
Regulas priekšlikums
1. pants – 1. punkts
	

	Komisijas ierosinātais teksts
	Grozījums

	1.	Kopējā muitas tarifa muitas nodokļi, ko piemēro tādu preču importam Savienībā, kuras klasificētas ar I pielikumā uzskaitītajiem kombinētās nomenklatūras (KN) kodiem un kuru izcelsme ir Amerikas Savienotajās Valstīs, ir 0 %.
	1.	Kopējā muitas tarifa muitas nodokļi, ko piemēro tādu preču importam Savienībā, kuras klasificētas ar I pielikumā uzskaitītajiem kombinētās nomenklatūras (KN) kodiem un kuru izcelsme ir Amerikas Savienotajās Valstīs, ir apturēti.



Grozījums Nr.		25
Regulas priekšlikums
1. pants – 2.a punkts (jauns)
	

	Komisijas ierosinātais teksts
	Grozījums

	
	2.a	Neskarot 4.b pantu, šā panta 1. un 2. punktā minēto muitas nodokļu apturēšanu beidz piemērot no šīs regulas piemērošanas beigu datuma, kas minēts 6. panta otrajā daļā.



Grozījums Nr.		26
Regulas priekšlikums
3. pants – virsraksts
	

	Komisijas ierosinātais teksts
	Grozījums

	Apturēšana
	Piemērošanas apturēšana



Grozījums Nr.		27
Regulas priekšlikums
3. pants – 1. punkts – 1. daļa – ievaddaļa
	

	Komisijas ierosinātais teksts
	Grozījums

	Komisija var pieņemt īstenošanas aktu, ar ko pilnībā vai daļēji aptur 1. vai 2. panta piemērošanu šādos apstākļos:
	Komisija saskaņā ar 4.c pantu ir pilnvarota pieņemt deleģētos aktus, ar ko groza šīs regulas I, II vai III pielikumu, lai pilnībā vai daļēji apturētu 1. vai 2. panta piemērošanu, pirms tam pārbaudot pamatotu informāciju, kas ir savākta pēc pašas iniciatīvas vai saņemta no cita uzticama avota, tostarp dalībvalsts, Eiropas Parlamenta vai Savienības ražotājiem, šādos apstākļos:



Grozījums Nr.		28
Regulas priekšlikums
3. pants – 1. punkts – 1. daļa – a apakšpunkts
	

	Komisijas ierosinātais teksts
	Grozījums

	a)	ja Amerikas Savienotās Valstis neīsteno kopīgo paziņojumu vai citādi apdraud kopīgā paziņojuma mērķus, vai apdraud Savienības uzņēmēju piekļuvi Amerikas Savienoto Valstu tirgum, vai citādi traucē tirdzniecības un investīciju attiecībām starp Savienību un Amerikas Savienotajām Valstīm;
	a)	ja Amerikas Savienotās Valstis neīsteno kopīgo paziņojumu vai citādi apdraud mērķi uzlabot tirdzniecības un investīciju attiecības starp Savienību un Amerikas Savienotajām Valstīm un kopīgā paziņojuma mērķus veicināt savstarpēju, taisnīgu un līdzsvarotu tirdzniecību vai apdraud Savienības uzņēmēju piekļuvi Amerikas Savienoto Valstu tirgum, diskriminē Savienības uzņēmējus, kuri vēlas darboties vai jau darbojas Amerikas Savienotajās Valstīs, vai vēršas pret šādiem uzņēmējiem, vai citādi traucē tirdzniecības un investīciju attiecībām starp Savienību un Amerikas Savienotajām Valstīm;



Grozījums Nr.		29
Regulas priekšlikums
3. pants – 1. punkts – 1. daļa – aa apakšpunkts (jauns)
	

	Komisijas ierosinātais teksts
	Grozījums

	
	aa)	ja Amerikas Savienotās Valstis precēm, kas tiek importētas no Savienības, nosaka papildu tarifus, kas pārsniedz 15 % tarifu griestus, vai jebkādā citā veidā paaugstina vai nosaka jaunus muitas nodokļus vai citus nodokļus, nodevas vai maksas Savienības precēm, kamēr ir piemērojami kopīgā paziņojuma noteikumi, vai maina produktu klasifikāciju, kā rezultātā tiek paaugstināts tarifu līmenis;



Grozījums Nr.		30
Regulas priekšlikums
3. pants – 1. punkts – 1. daļa – b apakšpunkts
	

	Komisijas ierosinātais teksts
	Grozījums

	b)	ja ir pietiekamas norādes, ka Amerikas Savienotās Valstis turpmāk rīkosies a) apakšpunktā minētajā veidā;
	b)	ja ir pietiekamas norādes, ka Amerikas Savienotās Valstis turpmāk rīkosies a) vai aa) apakšpunktā minētajā veidā;



Grozījums Nr.		31
Regulas priekšlikums
3. pants – 1. punkts – 1. daļa – c apakšpunkts
	

	Komisijas ierosinātais teksts
	Grozījums

	c)	ja 1. pantā minēto muitas nodokļu korekcijas vai 2. pantā minēto tarifu kvotu atvēršanas rezultātā Amerikas Savienoto Valstu izcelsmes prece tiek importēta tādos palielinātos daudzumos absolūtā izteiksmē vai attiecībā pret iekšzemes ražošanu un ar tādiem nosacījumiem, kas rada vai draud radīt nopietnu kaitējumu Savienības iekšzemes ražošanas nozarei;
	svītrots



Grozījums Nr.		32
Regulas priekšlikums
3. pants – 1. punkts – 1. daļa – d apakšpunkts
	

	Komisijas ierosinātais teksts
	Grozījums

	d)	ja ir mainījušies objektīvi apstākļi salīdzinājumā ar apstākļiem, kas pastāvēja kopīgā paziņojuma izdošanas laikā.
	d)	ja ir mainījušies objektīvi apstākļi salīdzinājumā ar apstākļiem, kas pastāvēja kopīgā paziņojuma izdošanas laikā, jo īpaši attiecībā uz nopietniem cilvēktiesību, demokrātijas pamatprincipu un tiesiskuma pārkāpumiem, kā arī draudiem Savienības vai tās dalībvalstu būtiskām drošības interesēm, tostarp to teritoriālajai integritātei un ekonomiskajai dimensijai, un to ārpolitikai un aizsardzības politikai.



Grozījums Nr.		33
Regulas priekšlikums
3. pants – 1. punkts – 2. daļa
	

	Komisijas ierosinātais teksts
	Grozījums

	Minēto īstenošanas aktu pieņem saskaņā ar pārbaudes procedūru, kas minēta 4. panta 2. punktā.
	Ja Komisija daļēji aptur 1. vai 2. panta piemērošanu, tā groza I, II vai III pielikumu, mainot attiecīgi piemērojamās tarifu likmes, tarifu kvotas vai preces, uz kurām tarifi attiecas.



Grozījums Nr.		34
Regulas priekšlikums
3. pants – 1.a punkts (jauns)
	

	Komisijas ierosinātais teksts
	Grozījums

	
	1.a	Neskarot Eiropas Parlamenta un Padomes Regulu (ES) 2023/2675, ja Amerikas Savienotās Valstis piemēro vai draud piemērot papildu tarifus vai jebkādus citus pasākumus, kas ietekmē tirdzniecību vai investīcijas, lai novērstu vai panāktu to, ka Savienība vai dalībvalsts pārtrauc piemērot, groza vai pieņem konkrētu aktu, tādējādi iejaucoties Savienības vai dalībvalsts leģitīmā suverēnā izvēlē, Komisija attiecīgā gadījumā veic pārbaudi, pamatojoties uz pamatotu informāciju, kas ir savākta pēc pašas iniciatīvas vai saņemta no cita uzticama avota, tostarp dalībvalsts, Eiropas Parlamenta vai Savienības ražotājiem. Ja pārbaudes rezultātā tiek izdarīts šāds secinājums, Komisija tiek pilnvarota saskaņā ar 4.c pantu pieņemt deleģētos aktus, ar ko groza šīs regulas I, II vai III pielikumu, lai pilnībā vai daļēji apturētu šīs regulas 1. vai 2. panta piemērošanu.



Grozījums Nr.		35
Regulas priekšlikums
3. pants – 1.b punkts (jauns)
	

	Komisijas ierosinātais teksts
	Grozījums

	
	1.b	Ja tas nepieciešams nenovēršamu un steidzamu iemeslu dēļ, jo ir pēkšņi mainījušies apstākļi salīdzinājumā ar apstākļiem, kas pastāvēja kopīgā paziņojuma izdošanas laikā, nopietni ietekmējot Savienības vai tās dalībvalstu būtiskās drošības intereses, tostarp to teritoriālo integritāti un to ekonomisko dimensiju, 4.e pantā paredzēto procedūru piemēro deleģētajiem aktiem, kas pieņemti saskaņā ar šo pantu.



Grozījums Nr.		36
Regulas priekšlikums
3. pants – 2. punkts
	

	Komisijas ierosinātais teksts
	Grozījums

	2.	Šā panta 1. punktā minēto īstenošanas aktu piemēro tik ilgi, kamēr saglabājas 1. punktā minētie apstākļi.
	2.	Šā panta 1., 1.a un 1.b punktā minētos deleģētos aktus piemēro tik ilgi, kamēr saglabājas attiecīgi šā panta 1., 1.a un 1.b punktā minētie apstākļi, un jebkurā gadījumā ne ilgāk kā līdz šīs regulas piemērošanas beigu datumam, kas minēts 6. panta otrajā daļā. Ja Komisija konstatē, ka apturēšanas iemesli vairs nav spēkā, tā ir pilnvarota saskaņā ar 4.d pantu pieņemt deleģētos aktus, ar ko groza šīs regulas I, II vai III pielikumu, lai atjaunotu 1. vai 2. panta piemērošanu, vai — šā panta 1. punkta otrajā daļā minētajā gadījumā — lai atjaunotu attiecīgi sākotnēji piemērojamās tarifu likmes, tarifu kvotas vai I, II vai III pielikumā minēto preču klāstu. 



Grozījums Nr.		37
Regulas priekšlikums
4. pants
	

	Komisijas ierosinātais teksts
	Grozījums

	4. pants
	svītrots

	Komiteju procedūra
	

	1.	Komisijai palīdz Tirdzniecības šķēršļu komiteja, kas izveidota ar Eiropas Parlamenta un Padomes Regulas (ES) 2015/18435 7. pantu.
	

	2.	Ja ir atsauce uz šo punktu, piemēro Regulas (ES) Nr. 182/2011 5. pantu.
	

	_________________
	

	5 Eiropas Parlamenta un Padomes Regula (ES) 2015/1843 (2015. gada 6. oktobris), ar ko nosaka Savienības procedūras kopējās tirdzniecības politikas jomā, lai nodrošinātu Savienības tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules Tirdzniecības organizācijas aizgādnībā (kodifikācija) (OV L 272, ELI: http://data.europa.eu/eli/reg/2015/1843/oj).
	



Grozījums Nr.		38
Regulas priekšlikums
4.a pants (jauns)
	

	Komisijas ierosinātais teksts
	Grozījums

	
	4.a pants

	
	Aizsardzības mehānisms

	
	1.	Komisija regulāri uzrauga šīs regulas ietekmi uz Savienības tirgiem. Komisija saskaņā ar 4.d pantu ir pilnvarota pieņemt deleģētos aktus, ar ko groza šīs regulas I, II vai III pielikumu, lai uz laiku pilnībā vai daļēji apturētu 1. vai 2. panta piemērošanu, pirms tam pārbaudot pamatotu informāciju, kas ir savākta pēc pašas iniciatīvas vai saņemta no cita uzticama avota, tostarp dalībvalsts, Eiropas Parlamenta vai Savienības ražotājiem, ja 1. vai 2. panta piemērošanas rezultātā Amerikas Savienoto Valstu izcelsmes prece tiek importēta tādos palielinātos daudzumos absolūtā izteiksmē vai attiecībā pret iekšzemes ražošanu un ar tādiem nosacījumiem, kas rada vai var radīt nopietnu kaitējumu Savienības rūpniecībai.

	
	2.	Neskarot 1. punktu, ja nav pretēju norāžu, Komisija parasti uzskata, ka I, II vai III pielikumā minētas preces importa apjoma pieaugums par vairāk nekā 10 % salīdzinājumā ar iepriekšējo gadu ir pirmšķietams pierādījums nopietnam kaitējumam vai nopietna kaitējuma draudiem Savienības ražošanas nozarei. Ja tiek reģistrēts šāds importa apjoma pieaugums, Komisija nekavējoties sāk pārbaudi, lai noteiktu, vai importa apjoma pieaugums rada vai draud radīt nopietnu kaitējumu Savienības ražošanas nozarei. Pārbaudi pabeidz trīs mēnešu laikā pēc tās sākšanas. Ja pārbaudes rezultātā tiek secināts, ka importa apjoma pieaugums rada vai draud radīt nopietnu kaitējumu Savienības ražošanas nozarei, Komisija pieņem deleģēto aktu saskaņā ar 4.d pantu.

	
	3.	Pieņemot 1. vai 2. punktā minēto deleģēto aktu, Komisija:

	
	a)	attiecībā uz I un II pielikumā ietvertajām precēm: attiecīgi groza I vai II pielikumu, lai apturētu 1. pantā minētās tarifa preferences attiecīgo preču importam; vai

	
	b)	attiecībā uz III pielikumā ietvertajām precēm: attiecīgi groza III pielikumu, lai apturētu tādas tarifa kvotas piemērošanu, kura ir atvērta attiecīgajām precēm.

	
	4.	Šā panta 3. punktā minētos deleģētos aktus piemēro līdz šīs regulas piemērošanas beigu datumam, kas ir minēts 6. panta otrajā daļā. Ja Komisija konstatē, ka apturēšanas iemesli vairs nepastāv, tā ir pilnvarota pieņemt deleģētos aktus saskaņā ar 4.d pantu, lai grozītu attiecīgi šīs regulas I, II vai III pielikumu nolūkā atjaunot 1. vai 2. panta piemērošanu.

	
	5.	Šā panta nozīmē “Savienības ražošanas nozare” ir vai nu līdzīga vai tieši konkurējoša ražojuma Savienības ražotāju kopums, kas darbojas Savienības teritorijā, vai Savienības ražotāji, kuru saražotais līdzīga vai tieši konkurējoša ražojuma kopējais apjoms parasti veido vairāk nekā 50 % un izņēmuma apstākļos ne mazāk kā 25 % no šāda ražojuma kopējā apjoma. Termins "Savienības ražotāji" ietver Savienības rūpniecības preču ražotājus, kā arī Savienības jūras produktu un lauksaimniecības preču ražotājus, uz ko attiecas šī regula.



Grozījums Nr.		39
Regulas priekšlikums
4.b pants (jauns)
	

	Komisijas ierosinātais teksts
	Grozījums

	
	4.b pants

	
	Īpaši noteikumi attiecībā uz tēraudu, alumīniju un to atvasinātajiem produktiem

	
	1.	Attiecībā uz šā panta 2. punktā minētajām preču kategorijām 1. panta 1. punktā minēto muitas nodokļu apturēšanu beidz piemērot sešus mēnešus no 6. panta trešajā daļā minētā 1., 2., 3., 4.a un 4.b panta piemērošanas sākuma datuma.

	
	2.	Attiecīgo preču kategorijas ir:

	
	a)	preces, kas klasificētas ar kombinētās nomenklatūras kodu 72;

	
	b)	preces, kas klasificētas ar kombinētās nomenklatūras kodu 73;

	
	c)	preces, kas klasificētas ar kombinētās nomenklatūras kodu 76.

	
	3.	Ja pirms šā panta 1. punktā minētā piemērošanas beigu datuma Amerikas Savienotās Valstis attiecībā uz Savienības izcelsmes ražojumiem, kuros tērauda un alumīnija saturs pārsniedz 50 %, ir samazinājušas savus attiecīgos tarifus līdz ne vairāk kā 15 %, ieskaitot ASV vislielākās labvēlības (MFN) režīma tarifu, Komisija ir pilnvarota saskaņā ar 4.d pantu pieņemt deleģēto aktu, lai šā panta 1. punktā minēto piemērošanas beigu datumu atliktu uz datumu, kas nav vēlāks par 6. panta otrajā daļā minēto šīs regulas piemērošanas beigu datumu.

	
	Komisija nepieņem šādu deleģēto aktu tik ilgi, kamēr saglabājas jebkurš no apturēšanas apstākļiem, kas minēti 3. panta 1. vai 1.a punktā.



Grozījums Nr.		40
Regulas priekšlikums
4.c pants (jauns)
	

	Komisijas ierosinātais teksts
	Grozījums

	
	4.c pants

	
	Piemērošanas sākuma datuma noteikšana

	
	1.	Komisija saskaņā ar 4.d pantu pieņem deleģēto aktu, ar ko groza 6. panta trešo daļu, lai noteiktu datumu, no kura piemēro 1., 2., 3., 4.a un 4.b pantu. Tā pieņem šādu deleģēto aktu tikai tad, ja ir izpildīti visi turpmāk minētie nosacījumi:

	
	a)	Amerikas Savienotās Valstis Savienības izcelsmes precēm piemēro tarifa likmi, kas nepārsniedz vai nu ASV lielākās labvēlības režīma (MFN) tarifa likmi, vai tarifa likmi, kas nepārsniedz 15 %, ieskaitot ASV MFN tarifu;

	
	b)	Amerikas Savienotās Valstis piemēro tikai ASV MFN tarifu šādiem Savienības produktiem: nepieejamiem dabas resursiem, tostarp korķim, visiem gaisa kuģiem un gaisa kuģu daļām, ģenēriskām zālēm un to sastāvdaļām, un ķīmiskajiem prekursoriem;

	
	c)	Amerikas Savienotās Valstis piemēro tarifa likmi, kas  nepārsniedz 15 %, ieskaitot ASV MFN tarifu, šādām Savienības izcelsmes precēm: farmaceitiskajiem līdzekļiem, pusvadītājiem, kokmateriāliem, automobiļiem un automobiļu detaļām;

	
	d)	Amerikas Savienotās Valstis ražojumiem, kuros tērauda un alumīnija saturs ir mazāks par 50 %, piemēro tarifa likmi, kas nepārsniedz 15 %.

	
	Turklāt, pieņemot pirmajā daļā minēto deleģēto aktu, Komisija novērtē, vai Amerikas Savienotās Valstis ir sniegušas oficiālus, skaidrus un precīzus apliecinājumus, ka ir izpildīti minētās daļas a)–d) apakšpunktā minētie nosacījumi un ka minētie nosacījumi tiks izpildīti arī turpmāk.

	
	2.	Komisija nepieņem deleģēto aktu saskaņā ar šā panta 1. punktu tik ilgi, kamēr saglabājas kāds no šīs regulas apturēšanas apstākļiem, kas minēti 3. panta 1. vai 1.a punktā.



Grozījums Nr.		41
Regulas priekšlikums
4.d pants (jauns)
	

	Komisijas ierosinātais teksts
	Grozījums

	
	4.d pants

	
	Deleģēšanas īstenošana

	
	1.	Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus.

	
	2.	Pilnvaras pieņemt deleģētos aktus, kas minēti 3. panta 1., 1.a un 2. punktā, 4.a, 4.b un 4.c pantā, Komisijai piešķir no ... [šīs regulas spēkā stāšanās datums] līdz ... [šīs regulas piemērošanas beigu datums, kas minēts 6. panta otrajā daļā].

	
	3.	Eiropas Parlaments vai Padome jebkurā laikā var atsaukt 3. panta 1., 1.a un 2. punktā, 4.a, 4.b un 4.c pantā minēto pilnvaru deleģēšanu. Ar lēmumu par atsaukšanu izbeidz tajā norādīto pilnvaru deleģēšanu. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neskar jau spēkā esošos deleģētos aktus.

	
	4.	Pirms deleģētā akta pieņemšanas Komisija apspriežas ar katras dalībvalsts ieceltajiem ekspertiem saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu.

	
	5.	Tiklīdz Komisija pieņem deleģēto aktu, tā par to paziņo vienlaikus Eiropas Parlamentam un Padomei.

	
	6.	Saskaņā ar 3. panta 1., 1.a un 2. punktu, 4.a, 4.b un 4.c pantu pieņemts deleģētais akts stājas spēkā tikai tad, ja divos mēnešos no dienas, kad minētais akts paziņots Eiropas Parlamentam un Padomei, ne Eiropas Parlaments, ne Padome nav izteikuši iebildumus, vai ja pirms minētā laikposma beigām gan Eiropas Parlaments, gan Padome ir informējuši Komisiju par savu nodomu neizteikt iebildumus. Pēc Eiropas Parlamenta vai Padomes iniciatīvas šo laikposmu pagarina par diviem mēnešiem.



Grozījums Nr.		42
Regulas priekšlikums
4.e pants (jauns)
	

	Komisijas ierosinātais teksts
	Grozījums

	
	4.e pants

	
	Steidzamības procedūra

	
	1.	Deleģētais akts, kas pieņemts saskaņā ar šo pantu, stājas spēkā nekavējoties, un to piemēro, kamēr nav izteikti nekādi iebildumi atbilstīgi 2. punktam. Paziņojot deleģēto aktu Eiropas Parlamentam un Padomei, izklāsta iemeslus, kādēļ izmanto steidzamības procedūru.

	
	2.	Eiropas Parlaments vai Padome var izteikt iebildumus pret deleģēto aktu saskaņā ar 4.d panta 6. punktā minēto procedūru. Šādā gadījumā Komisija atceļ aktu nekavējoties pēc Eiropas Parlamenta vai Padomes paziņojuma par lēmumu izteikt iebildumus.



Grozījums Nr.		43
Regulas priekšlikums
5.a pants (jauns)
	

	Komisijas ierosinātais teksts
	Grozījums

	
	5.a pants

	
	Novērtēšana un ziņošana

	
	1.	Līdz ... [seši mēneši no šīs regulas spēkā stāšanās datuma] Komisija veic ietekmes novērtējumu par šīs regulas ietekmi uz ekonomiku un drošību. Šajā ietekmes novērtējumā izvērtē:

	
	a)	šīs regulas piemērošanas ietekmi uz visu importu un eksportu starp Savienību un Amerikas Savienotajām Valstīm; un

	
	b)	tirdzniecības plūsmas izmaiņas un distributīvo ietekmi dalībvalstīs un nozarēs.

	
	2.	Līdz ... [seši mēneši pirms šīs regulas piemērošanas beigu datuma] Komisija iesniedz papildu visaptverošu ietekmes novērtējumu. Minētajā ietekmes novērtējumā cita starpā izvērtē:

	
	a)	šīs regulas piemērošanas ietekmi uz visu importu un eksportu starp Savienību un Amerikas Savienotajām Valstīm;

	
	b)	tirdzniecības plūsmas izmaiņas un distributīvo ietekmi dalībvalstīs un nozarēs;

	
	c)	jebkādu konstatēto ietekmi, kas nav saistīta ar tarifiem, kura ir būtiska iekšējam tirgum un patērētājiem;

	
	d)	ietekmi uz konkurētspēju, Savienības ražotājiem, tostarp uz Savienības lauksaimniecības pārtikas produktu ražotājiem, un MVU;

	
	e)	politiskās norises tirdzniecības un ieguldījumu attiecībās starp Savienību un Amerikas Savienotajām Valstīm kopš šīs regulas stāšanās spēkā;

	
	f)	sarunās starp Savienību un Amerikas Savienotajām Valstīm panākto progresa līmeni attiecībā uz kopīgajā paziņojumā izklāstīto saistību ievērošanu, arī to īstenošanu;

	
	g)	to, vai regula ir radījusi kaitējumu un nelīdzsvarotību konkrētās nozarēs, tostarp attiecībā uz cenām;

	
	h)	to, kā Amerikas Savienoto Valstu tirdzniecības politikas un Amerikas Savienoto Valstu divpusējo nolīgumu ar trešām valstīm rezultātā ir mainījušies Savienības tirdzniecības modeļi attiecībā uz tirdzniecību ar trešām valstīm;

	
	i)	šīs regulas ietekmi un prognozes attiecībā uz Savienības un valstu budžetiem, ņemot vērā iekasēto tarifu ieņēmumu samazinājumu;

	
	j)	ietekmi uz Savienības drošības interesēm, kā arī ārpolitiku, arī attiecībā uz dalību PTO;

	
	k)	regulatīvā sloga izmaksas, kas izriet no Amerikas Savienoto Valstu tarifu ievērošanas, tostarp attiecībā uz 232. pantā paredzētajām nodevām.

	
	Komisija savu ietekmes novērtējumu pamatā esošos datus un metodiku dara publiski pieejamus.

	
	Attiecīgā gadījumā 1. daļā minētajam ietekmes novērtējumam pievieno tiesību akta priekšlikumu par šīs regulas piemērošanas pagarinājumu. Šādā gadījumā ietekmes novērtējumā izvērtē visus pagarinājuma iemeslus, tostarp attiecībā uz Savienības un tās dalībvalstu drošības interesēm.

	
	3.	Komisija regulāri — katrā posmā — un savlaicīgi informē Eiropas Parlamentu un Padomi par svarīgām norisēm šīs regulas piemērošanā. Ņemot vērā saņemto informāciju, Eiropas Parlaments vai Padome attiecīgā gadījumā var aicināt Komisiju uz viedokļu apmaiņu.



Grozījums Nr.		44
Regulas priekšlikums
6. pants – virsraksts
	

	Komisijas ierosinātais teksts
	Grozījums

	Stāšanās spēkā
	Stāšanās spēkā un piemērošana

Regulas priekšlikums
6. pants – 1.a daļa (jauna)
	

	Komisijas ierosinātais teksts
	Grozījums

	
	To piemēro no ... [šīs regulas spēkā stāšanās datums] līdz 2028. gada 31. martam.



Grozījums Nr.		46
Regulas priekšlikums
6. pants – 1.b daļa (jauna)
	

	Komisijas ierosinātais teksts
	Grozījums

	
	Tomēr 1., 2., 3., 4.a un 4.b pantu piemēro tikai no datuma, kas noteikts deleģētajā aktā, kurš pieņemts saskaņā ar 4.c pantu.

